เรื่องร้องเรียน (ถนน,ร้องเรียน,ความปลอดภัย,สัตว์จรจัด,ป้าย) วันที่ 2023-09-06 03:11:58 — แขวงบางจาก เขตพระโขนง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034613

ขอให้แก้ไขปัญหากรณีได้รับความเดือดร้อนจากการถูกสุนัขทำร้าย บริเวณ (ไม่ทราบบ้านเลขที่) ซอยพึ่งมี 30 (ซอยย่อยของสุขุมวิท 93) ถนนสุขุมวิท แขวงบางจาก เขตพระโขนง กรุงเทพมหานคร (ระบุตามผู้ร้องแจ้ง) จุดสังเกตบริเวณดังกล่าวจะอยู่ใกล้กับสถานีรถไฟฟ้าบีทีเอสบางจาก ระยะทางประมาณ 2 กิโลเมตร (ไม่ทราบจุดสังเกตที่แน่ชัด) เนื่องจากวันที่ 31 สิงหาคม 2566 เวลาประมาณ 18.00 น. ผู้ร้องแจ้งว่าได้ถูกสุนัขทำร้าย บริเวณบ้าน 2 ชั้น รั้วสีเขียวอ่อน บ้านขายอาหาร เช่น เกี๊ยวทอด ข้าวเหนียวมะม่วง ขายในช่องทางแอปพลิเคชันต่างๆ บริเวณหน้าบ้านจะมีแผ่นป้ายไวนิลติดอยู่ ซึ่งฝั่งตรงข้ามเป็นบ้านหลังสีขาว 2 ชั้น (ระบุตามผู้ร้องแจ้ง) โดยมีเจ้าของบ้าน 2 คน (ไม่ทราบชื่อ) คนแรกเป็นคุณยายสูงอายุ รูปร่างผอมคนที่ 2 เป็นบุคคลเพศชาย รูปร่างอ้วน ผมสีทอง (ระบุตามผู้ร้องแจ้ง) ซึ่งบ้านหลังดังกล่าวเลี้ยงสุนัขจำนวน 2 ตัว โดยตัวแรกเป็นสุนัขสีน้ำตาลขาว ตัวที่ 2 เป็นสุนัขสีขาวล้วน มีลักษณะขนเกรียน ผู้ร้องแจ้งว่าผู้ร้องได้เดินทางผ่านบ้านหลังดังกล่าว จากนั้นสุนัขสีน้ำตาลขาวได้วิ่งมากัดผู้ร้อง ผู้ร้องแจ้งว่าก่อนหน้านี้ประมาณช่วงวันที่ 20 กว่าๆ ของเดือนสิงหาคม ผู้ร้องเคยถูกสุนัขบ้านหลังดังกล่าวกัดมาแล้ว แต่ครั้งนั้นไม่ได้มีการแจ้งกับเจ้าของบ้านหลังดังกล่าว แต่วันนี้ผู้ร้องได้แจ้งกับเจ้าของบ้านเพื่อให้ทราบเรื่องดังกล่าว เจ้าของบ้านเพศชายได้ "หันมามอง แล้วตะโกนแจ้งบุคคลในบ้าน ว่าสุนัขมีการกัดผู้ร้อง จำนวน 2 ครั้งแล้ว" (ระบุตามผู้ร้องแจ้ง) แต่เจ้าของบ้านไม่ได้มีท่าทีสนใจเรื่องดังกล่าว ทำให้ผู้ร้องเกิดความกังวลเป็นอย่างมาก ผู้ร้องแจ้งว่า "สุนัขมีการกัดถากๆ ไม่ได้เข้าลึก" แต่ผู้ร้องรู้สึกไม่ปลอดภัย และเกรงว่าประชาชนที่สัญจรผ่านเข้าออกซอยดังกล่าว ซึ่งมีจำนวนมาก จะได้รับอันตราย ผู้ร้องต้องการให้เจ้าของบ้านดูแลเลี้ยงดูสุนัขให้ดียิ่งขึ้น ไม่ควรปล่อยสุนัข หรือควรมีตะกร้อครอบปากสุนัข เพื่อป้องกันไม่ให้สุนัขไปทำร้ายผู้อื่น ผู้ร้องประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนแก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata